Efter mere end to års tilløb er der nu lavet en aftale, der burde sikre dansk lønvilkår på Metrobyggeriet, skriver Fagbladet 3F.

- Jeg havde gerne set, at denne aftale havde ligget på bordet på et langt tidligere tidspunkt, siger Kim Lind Larsen, formand for Byggegruppen i 3F og BAT-kartellet.

Aftalen mellem Metroselskab, Dansk Byggeri, Tekniq og BAT-kartellet betyder desuden, at der bliver nedsat et et partnerskabsforum, hvor uklarheder og tvister kan drøftes og afklares.

- Det er i alles interesse, at der sættes fokus på løn- og arbejdsvilkår på de store anlægsbyggerier, siger underdirektør Peter Stenholm fra Dansk Byggeri.

3F-afdelingen BJMF rejste i sidste uge et krav på 11 millioner kroner mod det portugisiske metrofirma Cinterex på grund af underbetaling.